Bosporussund

Bosporussund (tyrkneska: Boğaziçi eða İstanbul Boğazı) er sund sem tengir innhafið Marmarahaf við Svartahaf og skilur ásamt Dardanellasundi og Marmarahafi að evrópska og asíska hluta Tyrklands. Norrænir menn nefndu sundið Sæviðarsund eða Sjáviðarsund. Stólpasund höfðu þeir um vík úr Bosporussundi sem lá inn í Miklagarð. Stólpasund er þó einnig annað nafn á Gíbraltarsundi. 

Sundið er 30 km langt, breiðast er það 3.700 m og mjóst 750 m milli Anadoluhisarı og Rumelihisarı, miðdýpt þess er 36-124 m.

 Tenglar 
 Ég bjó við Bosporus; grein í Vísi 1958

Flokkur:Landafræði Tyrklands
Flokkur:Sund (landslagsþáttur)
Flokkur:Sund í Evrópu